Aarhuus Stifts-Tidende, 1836-02-11
J den gamle Skolelærers Sag læses fremdeles følgende i Khvnsposten: "Medens Hs. M. Kongen værdigede den i d. Bl. indførte Beretning om den gamle Brodersens Entledigelse sin allerhøieste Opmærksomhed, og medens medlidende Landsmænd ligesom kappedes, efter det skjønne Exempel, Hs. Maj. havde givet, i Gierningen at bevidne den ulykkelige Olding deres Deeltagelse, stræbte Provst Bentzen at udstrøeTvivls og Mistillids Klinte. Havde jeg været Provst i Ringsted, da vilde jeg have stillet mig i Spidsen for den Bestræbelse, af den christelige Kjærligheds Vei at oprette, hvad der af den officielle Vei havde ud villet sig saa bedrøveligt, istedetfor at forsøge paa, at borttage den Planke, hvorefter den Ulykkelige, i sin jordiske Velfærds Skibbrud, tillidsfuldt havde grebet. Jeg vilde taget meget i Betænkning at underskrive en Resolution, hvori de Ord forekomme: "Brodersen bør med Sine flytte ind i det Værelse som af Eftermanden er ham overladt til Beboelse for i Vinter. Skulde Fogdens Assistence blive nødvendig, da er det Skolekommissionens Pligt at henvende sig med Reqvisition derom til vedk. Retsbetjent." Og paa anden Juledag havde jeg nu slet ikke sat min Haand under sligt; den under Steenene blødende Stephanus vilde have viist sig for mig i den gamle Brodersens Skikkelse. Men Hs. H. har virkelig anden Juledag 1835 underskrevet en saadan Resolution. At den ikke er efterkommet, at den gamle Mand ikke ved Fogden er udjaget af Degneboligen, som han selv har kjøbt og altsaa har fuld Ret til at beboe, indtil den afkjøbes ham; at han ikke med Kone og Børn er bleven indespærret i et lille Kammer; at ikke hans Effecter ere kastede paa Gaden o. s. v. det glæder mig og Mange med mig, thi det forekommer os, at den Skolekommission, der kunde byde Haand til Udførelsen af slige Forholdsregler, vilde paadrage sig et tungt Ansvar for Samvittighedens Domstol. Nordrup Skole kommission har ikke reqvireret Fogdens Assistence mod den gamle Mand, der gjerne, saalænge han kan, vil forsvare den Arne, hvorved han, efter sit møisommelige Dagværk, har fundet Hvile i samfulde tredive Aar. Skoledirectionen har vel gjort Kommissionen, det til Pligt, men vi formode at Skolekommissionehar havt et andet Begreb om sine Pligter, eftersom den ikke har ændset sine Foresattes Ordre i denne Henseende. - Havde jeg været Provst i Ringsted, skulde jeg nok ogsaa have stræbt at forebygge, at ikke den gamle B., fordi han endnu den 3die Januar, da den kgl. Resolution, som afgjorde hans Skjebne, endnu ikke var ham kommuniceret, fungerede som Kirkesanger i Nordrup Kirke - var bleven stævnet til Forhør paa Ringsted Raadstue. Dette er skeet. Je vilde finde det naturligt, om Oldingens sidste Kraft var bukket under for saa mange haarde, dybtkrænkende Lidelser, og det efter 50 Aars ikke blot pletfrie, men fortjenstfulde Embedsførelse. Det er ogsaa min Overbeviisning, at den kjærlige og kraftige Deeltagelse, Oldingens Skjebne har vakt, ene har formaae at give ham saa megen Modvægt mod hine Lidelser, at han endnu lever. Han har endogsaa stundon seet sig istand til, med klare, kraftige Grunde, hentede fra en reen Bevidsthed og fra Troen paa en evig Giengielder, at trøste sin beklagelsesværdige Hustru som af vedvarende Graad, næsten har mistet sit Syn, og af den fortærende Hjertesorg, alle disse onde Dage have bragt over det stille, fredelige Huus, meget ofte har seet sig udstødt paa Vanvidets frygtelige Grændse. Hvis jeg havde været Provst i Ringsted, vilde jeg have tænkt over dette baade Nat og Dag Og da der dog er en Skolelærerhielpekasse til, samt en kongelig befaling, der gjør det til denne Kasses første Bestemmelse, at forskaffe gamle afgaaede Skolelærere forhøiet Pension i Forhold til deres Trang om muligt ogsaa Huusly og Brændsel, saa vilde jeg have bevæget Himmel og Jord for at mage det saa, at denne fortjente Lærer ikke skulde see sig truet af den Udsigt, ved Vinterstid at holde sit Jubilæum paa et Sted, hvor Fogden havde sat ham."